Document ID: /roh_data/filtered/fineweb-2-filterrobots_roh.jsonl.gz/38641

L'onn da fatschenta 2018 ha la banca gronda Credit Suisse pudì realisar in gudogn net da 2,06 milliardas francs, quai tenor communicaziun da la gievgia. L'onn avant aveva ella anc fatg ina perdita da 983 milliuns francs. Ed ils trais onns avant aveva la banca mintgamai fatg perditas da milliardas pervi da effects spezials.
Cun las cifras da gudogn actualas ha la banca superà las spetgas dals analists. Quels avevan spetgà en media in gudogn da 1,97 milliardas francs. Las pli impurtantas pitgas per il resultat positiv èn stadas il martgà en Svizra sco er la fatschenta internaziunala d'administrar facultads. Quitads fa però anc adina il commerzi cun vaglias.
RR novitads 09:00